অ্যাশেজ সিরিজের তালিকা
অ্যাশেজ ইংল্যান্ড ও অস্ট্রেলিয়া ক্রিকেট দলের মধ্যকার টেস্ট সিরিজবিশেষ। এ সিরিজ আয়োজনে ভিন্নতার চিত্র চোখে পড়ে। একটি টেস্ট থেকে শুরু করে সাতটি টেস্ট নিয়ে সিরিজ আয়োজন করা হয়েছে। তবে, ১৯৯৮ সাল থেকে ধারাবাহিকভাবে পাঁচটি টেস্ট নিয়ে সিরিজ অনুষ্ঠিত হচ্ছে। বিশ্বের অন্যতম ক্রীড়া ক্রিকেটে প্রবল প্রতিপক্ষ হিসেবে আয়োজন করা হয় ও জনপ্রিয়তা লাভ করেছে এবং এর ইতিহাস ১৮৮২ সাল থেকে অদ্যাবধি বহমান। সচরাচর যুক্তরাজ্য ও অস্ট্রেলিয়ায় প্রতি দুই বছরে আয়োজন করা হয়। অস্ট্রেলিয়া দল বর্তমান অ্যাশেজ ট্রফির ধারকের ভূমিকায় অবতীর্ণ হয়েছে। দলটি পার্থে অনুষ্ঠিত ২০১৭-১৮ সিরিজের তৃতীয় টেস্টের মাধ্যমে নিজেদের হাতে করায়ত্ত্ব করে রেখেছে।
বক্সিং ডে টেস্ট
১৯৫০-৫১ মৌসুমের ২২-২৭ ডিসেম্বর মেলবোর্ন টেস্ট অনুষ্ঠিত হয় যার তৃতীয় দিনের পর বক্সিং ডেও এতে যুক্ত ছিল। কিন্তু ১৯৫৩ থেকে ১৯৬৭ সালের মধ্যে কোন বক্সিং ডে টেস্ট খেলা অনুষ্ঠিত হয়নি। ১৯৭৪-৭৫ মৌসুমের অ্যাশেজ সিরিজে ছয়টি টেস্ট ম্যাচ অন্তর্ভুক্ত করা হয়। তৃতীয় টেস্ট খেলা বক্সিং ডে উপলক্ষে ঘোষণা করা হয় যা আধুনিক রীতি-নীতিতে পরিণত হয়। ১৯৮০ সালে মেলবোর্ন ক্রিকেট ক্লাব ও অস্ট্রেলিয়া ক্রিকেট দল বার্ষিকভিত্তিতে টেস্ট খেলা আয়োজনের জন্য চুক্তিতে আবদ্ধ হয়।